**HLASOVACÍ PREUKAZ**

Volič, ktorý má trvalý pobyt na území Slovenskej republiky a v deň konania referenda nebude môcť hlasovať v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu. Hlasovací preukaz oprávňuje na zápis do zoznamu voličov v ktoromkoľvek volebnom okrsku.

Volič môže požiadať o vydanie hlasovacieho preukazu:

**- osobne,** najneskôr posledný pracovný deň pred konaním referenda (t.j. najneskôr 20. 1. 2023) v úradných hodinách obce. Obec vydá hlasovací preukaz bezodkladne.

- v **listinnej forme** tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania referenda (t.j. najneskôr 2. 1. 2023),

- **elektronicky** (e-mailom) na adresu [referendum@ciernybalog.sk](mailto:referendum@ciernybalog.sk) tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania referenda (t.j. najneskôr 2. 1. 2023).

 Žiadosť musí obsahovať údaje o voličovi

* meno a priezvisko,
* rodné číslo,
* štátnu príslušnosť,
* adresu trvalého pobytu (obec, ulica, číslo domu),
* korešpondenčnú adresu, na ktorú obec doručí hlasovací preukaz.

- **prostredníctvom osoby splnomocnenej žiadateľom** možno požiadať o vydanie hlasovacieho preukazu najneskôr v posledný pracovný deň predo dňom konania referenda (t.j. najneskôr 20. 1. 2023).

Žiadosť musí obsahovať údaje o voličovi

meno a priezvisko,

rodné číslo,

štátnu príslušnosť,

adresu trvalého pobytu (obec, ulica, číslo domu).

Obec zašle hlasovací preukaz voličovi na adresu trvalého pobytu, ak v žiadosti neuvedie inú korešpondenčnú adresu, najneskôr t**ri pracovné dni od doručenia žiadosti.** Obec zašle hlasovací preukaz na adresu uvedenú v žiadosti doporučenou zásielkou „**Do vlastných rúk**“.

Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba je povinná prevzatie hlasovacieho preukazu potvrdiť svojím podpisom.

Vzor žiadostí o vydanie hlasovacieho preukazu je priložený nižšie v súboroch na stiahnutie.

**HLASOVACÍ PREUKAZ - vzor žiadosti**

[Žiadosť o vydanie hlasovacieho preukazu.pdf(331.8 kB)Žiadosť o vydanie hlasovacieho preukazu - PDF](https://www.ciernybalog.sk/download_file_f.php?id=1776448)

[Žiadosť o vydanie hlasovacieho preukazu.docx(23.2 kB)Žiadosť o vydanie hlasovacieho preukazu - editovateľná - DOCX](https://www.ciernybalog.sk/download_file_f.php?id=1776445)